SZÁMVITEL:

· KÖTELEZŐ TŐKEEMELÉS 3.000.000 Ft-ra KFT.-k esetében és társasági szerződés módosítás új Ptk  szerint minden cégnek 2016.03.15-ig

A tőkeemelés nem pénzbeli betét rendelkezésre bocsátásával (apport) is történhet. Bármilyen vagyoni értékű dolog tulajdonjoga, vagy kapcsolódó jog lehet ez, de vagyoni hozzájárulásként követelés is szolgáltatható, tehát ha valakinek van tagi kölcsöne, amit a cégnek nyújtott, a tőkeemelés abból is végrehajtható. Fontos, hogy a saját tőke emelést nem muszáj pénzügyileg rendezni 2016.03.15-ig, de addig nem lehet osztalékot fizetni, amíg a befizetés nincs teljesítve. A tőkeemelést elegendő a 2015.12.31-ei beszámoló alapján elvégezni, ugyanis 6 hónapnál nem régebbi beszámoló szükséges hozzá.
· BEHAJTÁSI KÖLTSÉGÁTALÁNY kötelezően lekönyvelendő költség, minden egyes késedelmes számla után 40 EUR. Ennek elengedését a jogosultnak kell jóváhagynia. Könyvvizsgálói jelentés nem adható ki, ha ez nincs a könyvelésben rögzítve!
· A RENDKÍVÜLI BEVÉTEL / RÁFORDÍTÁS fogalma megszűnik, minden átkerül az egyéb vagy pénzügyi tételek közé.

· A FIZETENDŐ / JÓVÁHAGYOTT OSZTTALÉKOT nem a tárgyévi beszámolóban mutatjuk ki, hanem a határozat dátumával. Tehát a 2016-os üzleti évre jóváhagyott osztalékot legkorábban 2017.01.01-én rögzítjük a könyvelésben.
ÁFA 
· Időszakos elszámolású ügyletek számlázása, új teljesítési időpont!!!!!

1,fő szabály szerint a teljesítés időpontja az elszámolási időszak utolsó napja, ha a fizetési határidő az időszakot megelőzi vagy pont az utolsó nap és a számla kibocsátása az időszakot követi:

pl: időszak: 2016.01.01-2016.01.31., számla kelte .2016.02.15, fizetési határidő: 2016.01.20., a teljesítés időpontja 2016.01.31.
vagy

ha a fizetési határidő pontosan az időszak utolsó napja és a számla kibocsátása az időszakot megelőzi:

időszak: 2016.01.01-2016.01.31., számla kelte .2016.01.20, fizetési határidő: 2016.01.31., a teljesítés időpontja 2016.01.31.

2, ha a számla kelte és a fizetési határidő is az időszak utolsó napja előtt van, akkor a teljesítés dátuma a számla kelte lesz

pl: időszak: 2016.02.01.-02.29, számla kelte:.2016.01.20, fizetési határidő: 2016.02.10., a teljesítés időpontja 2016.01.20.
3, ha a fizetési határidő az időszak utolsó napja után van, akkor a teljesítés dátuma a fizetési határidő lesz, de csak akkor, ha ez max. 30 nap
pl: időszak: 2016.01.01.-01.31, számla kelte:.2016.02.20, fizetési határidő: 2016.02.29., a teljesítés időpontja 2016.02.29.

4,Ha a fizetési határidő az időszak utolsó napját követően 30 napnál több, a teljesítés dátuma kötelezően az időszak utolsó napját követő 30. nap mindig!!!
pl: időszak: 2016.01.01.-01.31, számla kelte:.2016.02.20, fizetési határidő: 2016.03.31., a teljesítés időpontja 2016.03.01.
Az új számlázási szabály akkor alkalmazandó, ha a szerződő felek szerződésben rögzítik az időszakos elszámolás tényét és mind az időszak mind a fizetési határidő 2016.01.01.utáni időszakra esik.

· Számlázó programok módosítása:

A korábbiakhoz képest új előírás, hogy 2016. január 1-jétől minden számlázó programnak rendelkeznie kell egy olyan önálló, de a programba beépített, "adóhatósági ellenőrzési adatszolgáltatás" elnevezésű funkcióval, amelynek elindításával adatexport végezhető 

         a kezdő és záró dátum (év, hónap, nap) megadásával meghatározható időszakban kibocsátott számlákra, illetve 
         a kezdő és a záró számlasorszám megadásával meghatározható sorszámtartományba tartozó számlákra.

TÁRSASÁGI ADÓ
· A nyereség minimum továbbra is a korrigált bevétel 2%-a, melynek számítása során az összes bevételt már nem csökkenti az ELÁBÉ és az ALVÁLLALKOZÓI ÉRTÉK., tehát a veszteséges vállalkozás minimum adóalapja magasabb lesz, így a társasági adója is (már 2015-re alkalmazandó)
· A 2014-ben és előtte keletkezett veszteséget maximum 2025.12.31-ig lehet felhasználni.

· A 2015-ben és utána következő veszteséget maximum 5 év alatt lehet felhasználni, tehát MEGSZŰNIK A VESZTESÉG KORLÁTLAN FELHASZNÁLHATÓSÁGA!

SZJA

· Új SZJA adókulcs: 15%.

· Béren kívüli juttatások SZJA tétele az 1,19-szeres alap 15%-a, EHO tétele 14% marad. Így az adó gyakorlatilag 34,51% lesz.
